Datum: 18 Julie 2014
Ten spyte van 'n geniepsige windjie, het 'n paar lede ook hul deel bygedra om iets vir die gemeenskap te doen. Om tien uur het die dames die hospitaal besoek waar hul 'n kaartjie en sop aan die personeel oorhandig het. Dit was 'n dankie-sê vir die diens wat in die gemeenskap verrig word.
Daarna is oorgeskuif na die plaaslike kliniek. Hier het nie net die personeel sop en broodjies ontvang nie, maar ook die pasiënte wat gewag het vir medikasie en/of behandeling.